**OBRAZLOŽENJE PRORAČUNA**

**OPĆINE SVETI IVAN ŽABNO**

**ZA 2021. I PROJEKCIJA ZA 2022. I 2023. GODINU**

PRAVNI OSNOV

Odredbama članka 39. Zakona o proračunu („Narodne novine“, broj 87/08., 136/12.i 15/15), predstavničko tijelo donosi proračun na razini podskupine ekonomske klasifikacije za iduću proračunsku godinu i projekciju na razini skupine ekonomske klasifikacije za sljedeće dvije proračunske godine do konca tekuće godine, i to u roku koji omogućuje primjenu proračuna s 1. siječnjem godine za koju se donosi proračun. Izmjene i dopune proračuna provode se po postupku za donošenje proračuna i projekcija.

OBRAZLOŽENJE

UVOD

Metodologija za izradu proračuna jedinice lokalne i područne (regionalne) samouprave propisana je Zakonom o proračunu („ Narodne novine“ broj 87/08., 136/12. i 15/15), podzakonskim aktima kojima se regulira provedba navedenog Zakona, ponajprije Pravilnikom o proračunskim klasifikacijama (Narodne novine, br. 26/10., 120/13. i 01/20.) i Pravilnikom o proračunskom računovodstvu i Računskom planu („Narodne novine, br. 124/14. i 115/15, 87/16, 3/18, 126/19. i 108/20). U slučajevima izmjena proračuna, odnosno promjene sredstava planiranih za razvojne programe, potrebno je izmijeniti i planove razvojnih programa.

Prijedlog Proračuna sastoji se od:

1. Plana za 2021. godinu i projekcija za 2022. i 2023. godinu s pripadajućim indeksima i Obrazloženjem, koji se sastoji od:
   * Općeg dijela Proračuna kojeg čine Račun prihoda i rashoda, Račun financiranja
   * Posebnog dijela Proračuna kojeg čine planovi rashoda i izdataka proračunskih korisnika raspoređeni u tekuće i razvojne programe za tekuću proračunsku godinu,
2. Plana razvojnih programa Općine Sveti Ivan Žabno za razdoblje od 2021. do 2023. godine,
3. Odluke o izvršavanju Proračuna Općine Sveti Ivan Žabno za 2021. godinu.

Prihodi proračuna za 2021. godinu planirani su u iznosu od 16.908.924,00 kn koji se sastoje od 16.519.924,00 kn prihoda poslovanja, 389.000,00 kn prihoda od prodaje nefinancijske imovine. Projicirani prihodi u 2022. i 2023. godini iznose 14.704.000,00 kn, odnosno 14.837.000,00 kn.

1. **OPĆI DIO PRORAČUNA OPĆINE SVETI IVAN ŽABNO ZA 2021. GODINU**
2. **RAČUN PRIHODA I RASHODA**
   1. **PRIHODI PRORAČUNA**

1.1.2. Prihodi (skupina 6 + skupina 7)

**Porezni prihodi** planirani su u Proračunu Općine Sveti Ivan Žabno s 9.037.265,81 kuna za 2021. godinu, a značaja udio predstavlja prihod od poreza i prireza na dohodak. Budući da se mijenja struktura financiranja jedinica lokalne i područne (regionalne) samouprave odnosno najavljena izmjena Zakona o financiranju jedinica lokalne i područne (regionalne) samouprave Uputama za izradu Proračuna za 2021. godinu i projekcija za 2022. i 2023. godinu mijenja se udio raspodjele u porezu na dohodak s tim da se udio općina (gradova) povećava sa 60% na 74%, dok se fiskalno izravnanje od 17% ukida iz raspodjele. Novost je da će se izmjenama i dopunama Zakona, umjesto udjela fiskalnog izravnanja osiguravati u državnom proračunu.

**Prihodi od pomoći subjekata unutar općeg proračuna** planirani su s 5.174.716,02 kn, a čine ih prihodi pomoći od Ministarstva regionalnog razvoja i fondova EU u iznosu 200.000,00 kn – očekuje se prijava za sredstva koja bi se koristila za daljnju izgradnju vodovodne mreže, pomoći iz županijskog proračuna za drvarinu 23.100,00 kn, kapitalne pomoći iz županijskog proračuna po završenim projektima 500.000,00 kn, tekuće pomoći iz županijskog proračuna za održavanje izbora u iznosu 98.000,00 kuna, tekuća pomoć temeljem prijenosa EU sredstava planirana je sa 3.720.000,00 kn i to za izgradnju dječjeg vrtića, pretpostavlja se da navedena sredstva neće biti doznačena do kraja 2020. godine, tekuća pomoć iz državnog proračuna Ministarstva graditeljstva za komunalnu opremu – 150.000,00 kn, tekuće pomoći iz državnog proračuna – kompenzacijske mjere u iznosu 408.994,72 kune, sredstva Hrvatskog zavoda za zapošljavanje u iznosu 64.761,30 kuna za djelatnike na javnim radovima, također su planirane tekuće pomoći iz državnog proračuna proračunskom korisniku Dječjem vrtiću Žabac Sveti Ivan Žabno u iznosu 9.860,00 kuna.

**Prihodi od imovine** planirani su s 496.542,17 kn, a čine ih najvećim dijelom prihodi od zakupa i iznajmljivanja imovine, odnosno poslovnih prostora, te stanova.

**Prihodi od upravnih i administrativnih pristojbi, pristojbi po posebnim propisima**  planirani su sa 1.756.400,00 kn. U ovoj skupini prihoda najznačajniji su prihodi od komunalne naknade, planirani u iznosu 680.000,00 kn, doprinosi za šume u iznosu 320.000,00 kn, komunalni doprinos u iznosu 20.000,00 prihodi mještana za modernizaciju nerazvrstanih cesta u iznosu 30.000,00 kn, prihodi proračunskog korisnika DV Žabac – sufinanciranje cijene usluge-roditelji u iznosu 648.000,00 kuna, ostali prihodi planirani su u manjim iznosima.

**Prihodi od prodaje proizvoda i robe te pruženih usluga i prihodi od donacija** planirani su za 2021. godinu sa 45.000,00 kuna. U planiranim prihodima od pruženih usluga nalaze se najvećim dijelom prihodi od naknade za uređenje voda sa iznosom 25.000,00 kuna, odnosno 10% pripadajućih sredstava, te donacije pravnih i fizičkih osoba izvana općeg proračuna za proračunskog korisnika DV Žabac u iznosu 20.000,00 kuna.

**Kazne, upravne mjere i ostali prihodi** odnose se na troškove prisilne naplate u iznosu 10.000,00 kn.

**Prihodi od prodaje nefinancijske imovine** planirani su sa 389.000,00 kn, a plan za 2021. godinu odnosi se na poljoprivredno zemljište (prodaja) 377.000,00 kn i prihode od prodaje stanova sa stanarskim pravom 12.000,00 kn.

* 1. **RASHODI PRORAČUNA**

Prema općem dijelu proračuna, u kojem su rashodi proračuna prikazani samo po ekonomskoj klasifikaciji, struktura rashoda za 2021. godinu je sljedeća:

1. Rashodi poslovanja s planom od 11.630.241,83 kn;
2. Rashodi za nabavu nefinancijske imovine 8.308.682,17 kn.

Rashodi poslovanja su rashodi koji obuhvaćaju rezultate transakcija koje utječu na smanjenje neto vrijednosti, a klasificiraju se na sljedeće skupine računskog plana:

31 - Rashodi za zaposlene 1.887.972,45 kn

32 - Materijalni rashodi 4.481.801,38 kn

34 - Financijski rashodi 15.400,00 kn

36 - Pomoći dane u inozemstvo i unutar općeg proračuna 984.526,00 kn

37 - Naknade građanima i kućanstvima na temelju osiguranja i druge naknade – 428.600,00 kn

38 - Ostali rashodi 3.831.942,00 kn.

Rashodi za nabavu nefinancijske imovine jesu:

41 – Rashodi za nabavu neproizvedene dugotrajne imovine – 50.000,00 kn

42 – Rashodi za nabavu proizvedene dugotrajne imovine –1.208.682,17 kn

45 – Rashodi za dodatna ulaganja na nefinancijskoj imovini – 7.050.000,00 kn

1. **Račun financiranja,** odnosno zaduživanje za Kapitalni projekt Školske sportske dvorane u Svetom Ivanu Žabnu planiran je sa 6.750.000,00 kuna u 2021. godini budući da je projekt započeo u 2020. godini. Izvršeni radovi do kraja 2020. godine iznosili bi 750.000,00 kuna. Početak otplate glavnice i kamata planiran je u 2022. godinu u iznosu 1.200.000,00 kuna, a u 2023. također sa 1.200.000,00 kuna.

Također završetak kapitalnog projekta planiran je u 2021. godini.

Ukupna predviđena vrijednost projekta Izgradnje školske sportske dvorane je 15.000.000,00 kuna, omjer financiranja između Koprivničko-križevačke županije i Općine Sveti Ivan Žabno iznosio bi 50:50.

1. **Raspoloživa sredstva iz prethodnih godina** planirana su u iznosu 3.720.000,00 kuna, odnosno sredstva za pokriće manjka u slučaju da sredstva za izgradnju vrtića ne dođu do kraja 2020. godine, a s obzirom na korona virus i probleme gospodarstva pretpostavljamo da neće doći u 2020. godini.

Posebnom Odlukom o raspodjeli raspoloživih sredstava iz 2020. godine izvršit će se preraspodjela u strukturi rezultata poslovanja radi pokrića manjka prihoda ili rasporeda viška prihoda i raspodjela sredstava prema izvorima financiranja i namjeni korištenja sredstava u 2021. godini, a Izmjenama i dopunama uvrstit će se u Proračun za 2021. godinu.

**Osnovni ciljevi i projekti Općine Sveti Ivan Žabno definirani su kroz sljedeće**:

1. Izgradnja i održavanje komunalne infrastrukture (naglasak na održavanju i rekonstrukciji ulične rasvjete, održavanju i izgradnji nerazvrstanih cesta, pomoć pri sufinanciranju lokalnih cesta koje prolaze kroz općinu, održavanju javnih površina, održavanje društvenih domova kao i rekonstrukcije domova, cilj poboljšati kompletnu infrastrukturu kao preduvjet za razvoj gospodarstva, te ostanak mladih naraštaja u općini.

2. Upravljanje imovinom – nekretninama i pokretninama (zakup i prodaja poljoprivrednog zemljišta), omogućavanje mladim obiteljskim poljoprivrednim gospodarstvima bavljenje poljoprivredom, jer Općina Sveti Ivan Žabno raspolaže većim kompleksima poljoprivrednog zemljišta.

3. Izgradnja vodovodne mreže kroz Općinu Sveti Ivan Žabno, planirano pokrivanje cijele općine vodovodnom infrastrukturom.

4. Razvoj preduvjeta za kvalitetno održavanje nastave tjelesnog odgoja u svrhu zaštite djece predškolskog i osnovnoškolskog uzrasta, te omogućavanje kvalitetnog i zdravog odrastanja djece školske dobi uz bavljenje sportom. Kapitalni projekt u suradnji sa Koprivničko-križevačkom županijom Izgradnje školske sportske dvorane Sveti Ivan žabno čiji je završetak planiran u 2021. godini, uz zaduživanje i sufinanciranje projekta u 50% - tnom iznosu.

5. Pokrenuti i razvijati lokalne temeljne usluge stanovnika općine Sveti Ivan Žabno, kroz odgojno-obrazovnu djelatnost te s time povezanu infrastrukturu, izgradnjom dječjeg vrtića čiji je početak rada planiran u 2021. godini, ostvariti, organizirati i razvijati uslugu odgoja i obrazovanja za predškolce te time proširiti temeljne lokalne usluge za stanovnike općine Sveti Ivan Žabno.

6. Pomoć lokalnom stanovništvu kroz provođenje natalitetnih mjera isplatom porodiljnih naknada, sufinanciranje cijene prijevoza učenika, sufinanciranje smještaj u vrtić, ako izgrađeni vrtić ne bude imao dovoljno kapaciteta, sufinanciranje stipendija, sufinanciranje socijalne skrbi i zdravstva, također sufinanciranje udruga i sporta temeljem provođenja natječaja.

7. Financiranje vatrogasne zajednice i DVD-a, civilne zaštite, Hrvatske gorske službe spašavanja,  podrazumijeva planiranje zaštite od požara, provođenje mjera zaštite od požara i drugih elementarnih nepogoda s ciljem zaštite života, zdravlja i sigurnosti ljudi i životinja te sigurnosti materijalnih dobara, okoliša i prirode od požara ili drugih nepogoda.

1. **POSEBNI DIO PRORAČUNA OPĆINE SVETI IVAN ŽABNO ZA 2021. GODINU**

U Posebnom dijelu proračuna rashodi se prate po organizacijskoj, funkcijskoj, programskoj klasifikaciji i izvorima financiranja.

**Organizacijska klasifikacija:**

* Razdjel 001 – Općinsko vijeće
* Razdjel 002 – Jedinstveni upravni odjel

**Izvori financiranja**:

|  |  |  |  |  |
| --- | --- | --- | --- | --- |
|  |  | **PLAN** | **PROJEKCIJA** | **PROJEKCIJA** |
|  |  | **1** | **2** | **3** |
| **BROJ KONTA** | **VRSTA PRIHODA / PRIMITAKA** | **2021** | **2022** | **2023** |
| UKUPNO PRIHODI / PRIMICI | | **23.658.924,00** | **14.704.000,00** | **14.837.000,00** |
| **Izvor 1.1. OPĆI PRIHODI I PRIMICI** | | **9.259.265,81** | **10.512.148,65** | **10.604.052,06** |
| **Izvor 3.1. VLASTITI PRIHODI** | | **186.260,00** | **189.985,20** | **191.847,80** |
| **Izvor 3.2. PRIHODI OD PRODAJE NEFINANCIJSKE IMOVINE** | | **389.000,00** | **396.780,00** | **400.670,00** |
| **Izvor 4.1. PRIHODI PO POSEBNIM PROPISIMA** | | **1.231.682,17** | **1.256.315,81** | **1.268.632,64** |
| **Izvor 4.2. PRIHODI ZA POSEBNE NAMJENE-PK** | | **648.000,00** | **660.960,00** | **667.440,00** |
| **Izvor 5.1. POMOĆI DRŽAVNOG I ŽUPANIJSKOG PRORAČUNA** | | **5.164.856,02** | **1.677.753,14** | **1.694.201,70** |
| **Izvor 5.4. POMOĆI DRŽAVNOG I ŽUPANIJSKOG PORAČUNA-PK** | | **9.860,00** | **10.057,20** | **10.155,80** |
| **Izvor 6.1. DONACIJE OD PRAVNIH I FIZIČKIH OSOBA** | | **0,00** | **0,00** | **0,00** |
| **Izvor 6.2. DONACIJE OD PRAVNIH I FIZIČKIH OSOBA-PK** | | **20.000,00** | **0,00** | **0,00** |
| **Izvor 7.1. PRIMICI OD ZADUŽIVANJA** | | **6.750.000,00** | **0,00** | **0,00** |
| UKUPNO RASHODI / IZDACI | | **23.658.924,00** | **14.704.000,00** | **14.837.000,00** |
| **Izvor 1.1. OPĆI PRIHODI I PRIMICI** | | **9.259.265,81** | **10.512.148,65** | **10.604.052,06** |
| **Izvor 3.1. VLASTITI PRIHODI** | | **186.260,00** | **189.985,20** | **191.847,80** |
| **Izvor 3.2. PRIHODI OD PRODAJE NEFINANCIJSKE IMOVINE** | | **389.000,00** | **396.780,00** | **400.670,00** |
| **Izvor 4.1. PRIHODI PO POSEBNIM PROPISIMA** | | **1.231.682,17** | **1.256.315,81** | **1.268.632,64** |
| **Izvor 4.2. PRIHODI ZA POSEBNE NAMJENE-PK** | | **648.000,00** | **660.960,00** | **667.440,00** |
| **Izvor 5.1. POMOĆI DRŽAVNOG I ŽUPANIJSKOG PRORAČUNA** | | **5.164.856,02** | **1.677.753,14** | **1.694.201,70** |
| **Izvor 5.4. POMOĆI DRŽAVNOG I ŽUPANIJSKOG PORAČUNA-PK** | | **9.860,00** | **10.057,20** | **10.155,80** |
| **Izvor 6.1. DONACIJE OD PRAVNIH I FIZIČKIH OSOBA** | | **0,00** | **0,00** | **0,00** |
| **Izvor 6.2. DONACIJE OD PRAVNIH I FIZIČKIH OSOBA-PK** | | **20.000,00** | **0,00** | **0,00** |
| **Izvor 7.1. PRIMICI OD ZADUŽIVANJA** | | **6.750.000,00** | **0,00** | **0,00** |

Posebni dio prema funkcijskoj klasifikaciji, skraćeni pregled:

|  |  |  |  |  |
| --- | --- | --- | --- | --- |
|  |  | **PLAN 2021** | **PROJEKCIJA 2022** | **PROJEKCIJA 2023** |
|  |  | **3** | **4** | **5** |
| **BROJ KONTA** | **VRSTA PRIHODA / PRIMITAKA** | **2021** | **2022** | **2023** |
| UKUPNO RASHODI / IZDACI | | **19.938.924,00** | **14.704.000,00** | **14.837.000,00** |
| **FUNKCIJSKA KLASIFIKACIJA 0111 Izvršna i zakonodavna tijela** | | **2.267.379,58** | **2.385.147,18** | **2.408.530,96** |
| **FUNKCIJSKA KLASIFIKACIJA 0133 Ostale opće usluge** | | **1.172.364,34** | **1.195.811,62** | **1.207.535,28** |
| **FUNKCIJSKA KLASIFIKACIJA 0160 Opće javne usluge koje nisu drugdje svrstane** | | **64.761,30** | **66.056,53** | **66.704,14** |
| **FUNKCIJSKA KLASIFIKACIJA 0220 Civilna obrana** | | **348.000,00** | **354.960,00** | **358.318,29** |
| **FUNKCIJSKA KLASIFIKACIJA 0320 Usluge protupožarne zaštite** | | **50.000,00** | **51.000,00** | **51.500,00** |
| **FUNKCIJSKA KLASIFIKACIJA 0421 Poljoprivreda** | | **30.000,00** | **30.600,00** | **30.900,00** |
| **FUNKCIJSKA KLASIFIKACIJA 0435 Električna energija** | | **82.000,00** | **83.640,00** | **84.460,00** |
| **FUNKCIJSKA KLASIFIKACIJA 0451 Cestovni promet** | | **2.310.895,66** | **2.356.391,09** | **2.380.222,52** |
| **FUNKCIJSKA KLASIFIKACIJA 0510 Gospodarenje otpadom** | | **70.000,00** | **71.400,00** | **72.100,00** |
| **FUNKCIJSKA KLASIFIKACIJA 0520 Gospodarenje otpadnim vodama** | | **107.500,00** | **109.650,00** | **110.725,00** |
|  | |  |  |  |
| **FUNKCIJSKA KLASIFIKACIJA 0610 Razvoj stanovanja** | | **72.608,40** | **74.060,57** | **74.786,65** |
| **FUNKCIJSKA KLASIFIKACIJA 0620 Razvoj zajednice** | | **710.000,00** | **724.200,00** | **731.300,00** |
| **FUNKCIJSKA KLASIFIKACIJA 0630 Opskrba vodom** | | **2.850.000,00** | **2.907.000,00** | **2.935.500,00** |
| **FUNKCIJSKA KLASIFIKACIJA 0640 Ulična rasvjeta** | | **490.000,00** | **499.800,00** | **504.700,00** |
| **FUNKCIJSKA KLASIFIKACIJA 0760 Poslovi i usluge zdravstva koji nisu drugdje svrstani** | | **75.504,72** | **77.014,81** | **77.769,86** |
| **FUNKCIJSKA KLASIFIKACIJA 0810 Službe rekreacije i sporta** | | **3.900.000,00** | **153.000,00** | **154.500,00** |
| **FUNKCIJSKA KLASIFIKACIJA 0820 Službe kulture** | | **24.000,00** | **24.480,00** | **24.720,00** |
| **FUNKCIJSKA KLASIFIKACIJA 0860 Rashodi za rekreaciju, kulturu i religiju koji nisu drugdje svrstani** | | **232.000,00** | **236.640,00** | **238.960,00** |
| **FUNKCIJSKA KLASIFIKACIJA 0911 Predškolsko obrazovanje** | | **1.541.646,00** | **1.552.078,92** | **1.567.295,38** |
| **FUNKCIJSKA KLASIFIKACIJA 0912 Osnovno obrazovanje** | | **218.740,00** | **223.114,80** | **225.302,20** |
| **FUNKCIJSKA KLASIFIKACIJA 0922 Više srednjoškolsko obrazovanje** | | **92.000,00** | **93.840,00** | **94.760,00** |
| **FUNKCIJSKA KLASIFIKACIJA 1040 Obitelj i djeca** | | **70.000,00** | **71.400,00** | **72.100,00** |
| **FUNKCIJSKA KLASIFIKACIJA 1070 Socijalna pomoć stanovništvu koje nije obuhvaćeno redovnim socijalnim programima** | | **80.000,00** | **81.600,00** | **82.400,00** |
| **FUNKCIJSKA KLASIFIKACIJA 1090 Aktivnosti socijalne zaštite koje nisu drugdje svrstane** | | **79.524,00** | **81.114,48** | **81.909,72** |

Obrazloženje programske klasifikacije iz Posebnog dijela Proračuna:

Program 1000 FINANCIRANJE REDOVNE DJELATNOSTI OPĆINE na organizacijskoj klasifikaciji **OPĆINSKOG VIJEĆA** sastoji se od slijedećih aktivnosti:

Kroz Aktivnost A100001 Materijalni rashodi planirana su sredstva za razdoblje 2021. do 2023. godine i to za naknade troškova vijećnicima, naknade povjerenstvima i biračkim odborima za predstojeće izbore, reprezentaciju, rashode protokola u iznosu 273.317,83 kn, uz povaćanje za 2022. i povećanje za 2023. godinu.

Aktivnost A100002 Političke stranke - planirana su sredstva za političke stranke u iznosu 31.008,00 kn za 2021. godinu.

Aktivnost A100003 Sponzorstva odnose se na pokroviteljstva Općine planirana u iznosu 8.000,00 kn za 2021. godinu.

Aktivnost A100005 Materijalni rashodi i rashodi za usluge planirani su u iznosu 90.000,00 kn za 2021. godinu, a odnosi se na odvjetničke usluge, planirani iznos 40.000,00 kn, premije osiguranja imovine 10.000,00 kn i geodetsko-katastarske usluge 40.000,00 kn.

Program 1000 Prostorni plan na organizacijskoj klasifikaciji Općinskog vijeća planiran je sa slijedećim aktivnostima:

Program 1002 SUFINANCIRANJE SPORTA, KULTURE I RELIGIJE sastoji se od aktivnosti: Aktivnost A100009 Održavanje svetoivanjskih dana koja je planirana sa 44.000,00 kn za 2021. godinu.

Na organizacijskoj klasifikaciji **JEDINSTVENOG UPRAVNOG ODJELA** planirani su sljedeći programi:

Program 1000 FINANCIRANJE REDOVNE DJELATNOSTI sastoji se od slijedećih aktivnosti:

Kroz Aktivnost A100004 Rashodi za zaposlene planirana su sredstva za razdoblje od 2021. do 2023. godine i to za podmirenje bruto plaća i doprinosa na plaće za obavezno zdravstveno osiguranje, za 5 zaposlenih službenika i namještenika i jednog dužnosnika, te ostali rashodi za zaposlene u iznosu 989.316,45 kuna.

Aktivnost A100005 Materijalni rashodi i rashodi za usluge planirana je za 2021. godinu sa 855.345,70 kn, u iznosu su sadržane dnevnice za službeni put, naknade na službenom putu, naknade za prijevoz na posao i s posla, seminari, savjetovanja, uredski materijal, literatura, materijal i sredstva za čišćenje, plin, motorni benzin i dizel gorivo, tekuće održavanje fotokopirnog aparata i ostalih uređaja i opreme, sitni inventar, usluge telefona, telefaksa, poštarina, usluge tekućeg i investicijskog održavanja računala i printera, tisak, sufinanciranje dimnjačarske usluge, ugovori o djelu, ostale usluge promidžbe i informiranja, ostale nespomenute usluge- 1% naknade ministarstvu finanacija, ostale nespomenute usluge-zaštita na radu, tuzemne članarine i HRT pretplata javnobilježničke pristojbe, ostali nespomenuti rashodi poslovanja, usluge pri registraciji prijevoznih sredstava, ostale usluge promidžbe i informiranja – vidljivost EU projekata, troškovi pružanja savjetodavnih usluga-konzultantske usluge, usluge tekućeg i investicijskog održavanja – čišćenje snijega, usluge ažuriranja računalnih programa – održavanje programa.

Aktivnost A100008 Opremanje jedinstvenog upravnog odjela planirana je za 2021. godinu s 22.000,00 kn, a odnosi se na nabavu računala, uredskog namještaja i informatičkih programa.

Aktivnost A1000009 Rashodi za zaposlene-javni radovi planirana je sa 64.761,53 kuna.

Program 1000 VODOVOD planiran je u iznosu 2.850.000,00 kn, a sastoji se od slijedećih aktivnosti:

Kapitalni projekt K100007 Kapitalne donacije Vodnim uslugama d.o.o. Križevci za izgradnju vodoopskrbne mreže Temeljem Zakona o vodama, cijelim sustavom vodoopskrbe upravlja Poduzeće Vodne usluge d.o.o. pa stoga sva sredstva za izgradnju vodovoda na području naše općine doznačujemo Vodnim uslugama d.o.o. Križevci. Planirano za 2021. godinu je 2.850.000,00 kuna, od toga je 350.000,00 kuna planirano kandidirati prema Ministarstvu regionalnog razvoja i fondova EU kao pomoć u sufinanciranju vodoopskrbe, te prema županiji Koprivničko-križevačkoj.

Program 1000 IZGRADNJA CESTA

Aktivnost A100001 Modernizacija nerazvrstanih cesta planirana je za 2021. godinu u iznosu 900.000,00 kn, cilj aktivnosti je osigurati bolje uvjete stanovanja mještana općine, te bolju povezanost.

Aktivnost A100002 Putna i kanalska mreža planom za 2021. planirana je sa 240.317,83 kn i očekivani cilj je spriječiti poplave, odnosno poboljšati odvodnju.

Aktivnost A1000003 Tekuće održavanje mostova plan 2021. do 2023., iznos je 60.260,00 kn za 2021., 61.465,20 kn za 2022., te za 2023. 62.067,80 kn.

Aktivnost A100004 Sufinanciranje modernizacije lokalnih cesta planirana je za 2021. godinu u iznosu 700.000,00 kuna, a odnosi se na pomoć Županijskoj upravi za ceste temeljem Sporazuma. Planira se sufinancirati lokalna cesta Sveti Petar Čvrstec-Ruševac, te time omogućiti kvalitetniju lokalnu povezanost stanovnika naše općine.

Također u cilju što bolje prometne povezanosti navedena aktivnosti planira se provoditi i u 2022. godini s iznosom 714.000,00 kuna, a u 2023. planiran je iznos od 721.000,00 kuna.

Aktivnost A100005 Snimanje i ucrtavanje cesta planirano je za 2021. godinu iznosom od 20.000,00 kn.

Program 1002 IZGRADNJA KOMUNALNE INFRASTRUKTURE

Kapitalni projekt K100001 Kanalizacija planiran je za 2021. godinu sa 107.500,00 kn, sredstva se također refundiraju Vodnim uslugama d.o.o. Križevci jer upravljaju i sustavom odvodnje, sredstva su namijenjena financiranju kanalizacije na području Općine.

Kapitalni projekt K100002 Projektna dokumentacija u iznosu 56.682,17 kn za 2021. godinu planirana je za izradu projektne dokumentacije za domove i ceste i zgrade općine.

Tekući projekt T100001 Financiranje izrade popratne dokumentacije za korištenje EU sredstava planiran je iznosima 20.000,00 kn, 20.400,00 kn, 20.600,00 kn kroz godine od 2021. do 2023., sredstva će se koristiti za prijave na raspisane natječaje za korištenje EU sredstava, ako to bude moguće s obzirom na trenutnu situaciju s virusom COVID-19.

Program 1003 ODRŽAVANJE KOMUNALNE INFRASTRUKTURE

Aktivnost A100001 Održavanje javne rasvjete plan za 2021. godinu je 490.000,00 kn.

Planirani iznos obuhvaća rekonstrukciju javne rasvjete u iznosu 300.000,00 kn, potrošnju javne rasvjete u iznosu 130.000,00 i održavanje javne rasvjete u iznosu 60.000,00 kn.

Aktivnost A100002 Održavanje javnih površina i odvoz smeća planirana je za 2021. godinu sa 561.682,17 kn, a odnosi se na radove na javnim površinama, odvoz smeća i usluge tekućeg i investicijskog održavanja parkirališta.

Aktivnost A100004 Modernizacija nogostupa planirana je za 2021. godinu sa 140.317,83 kn, za 2022. 143.124,19 kn, za 2023. godinu 144.527,36 kn.

Aktivnost A100005 Održavanje nerazvrstanih cesta planirana je za 2021. godinu sa 250.000,00 kuna.

Program 1004 ODRŽAVANJE GRAĐEVINSKIH OBJEKATA sadrži sljedeće aktivnosti:

Aktivnost A100001 Održavanje građevinskih objekata, konkretno za održavanja zgrada općine planirano je 550.000,00 kn za 2021., 561.000,00 kn za 2022. i 566.500,00 kn za 2023.

Aktivnost A1000002 Uređenje autobusnih stajališta planirana je sa 5.000,00 kuna za 2021. godinu.

Aktivnost A1000003 Legalizacija građevinskih objekata planirana je sa 10.000,00 kuna za 2021. godinu.

Program 1005 GRADNJA OBJEKATA U VLASNIŠTVU OPĆINE sastoji se od:

Tekući projekt T100005 obnova društvenih domova u vlasništvu općine planiran je sa 300.000,00 kuna za 2021. godinu i 306.000,00 kuna za 2022., a 309.000,00 kuna za 2023. godinu.

Program 10001 OSTALA KAPITALNA ULAGANJA sastoji se od Kapitalni projekt K1000001 Otkup zemljišta planiran je za 2021. u iznosu 50.000,00 kn.

Program 1000 GEODETSKO KATASTARSKA IZMJERA sadrži Aktivnost A100001 Geodetsko-katastarska izmjera planirana sa 4.000,00 kn za 2021. godinu.

Aktivnost A100003 Sudske pristojbe planirana je sa 10.000,00 kn za 2021. godinu.

Program 1000 ŠKOLSTVO sastoji se od sljedećih aktivnosti:

Aktivnost A100001 Poklon paketi planirana je sa 6.000,00 kn za 2021. godinu, a odnosi se na darivanje predškolske djece, te djece od 1-4 razreda za blagdan Svetog Nikole.

Aktivnost A100002 Tekuće donacije školi planirana je za 2021. godinu u iznosu 32.740,00 kn, cilj aktivnosti je pomoć školi u ostvarivanju što kvalitetnijih nastavnih programa u osnovnoškolskom obrazovanju.

Aktivnost A100004 Stipendije i školarine planirana je sa 90.000,00 kuna, cilj aktivnosti je dodjela stipendija za omogućavanje nastavka školovanja, odnosno fakulteta, te doprinos jačanju obrazovanosti mještana općine.

Aktivnost A100005 Sufinanciranje cijene prijevoza studenata je potpora Općine planirana u iznosu 2.000,00 kn za 2021., 2022.- 2.040.00., i 2023.-2.060,00 kn.

Aktivnost A100012 Sufinanciranje udžbenika i ostalih dopunskih nastavnih sredstava planirana je sa 165.000,00 kuna za 2021. godinu. Cilj je omogućiti osnovnoškolcima besplatne radne bilježnice i likovne mape u cilju podržavanja obrazovanja.

Kapitalni projekt K100003 Izgradnja Školske sportske dvorane Sveti Ivan Žabno planirana je sa 6.750.000,00 kuna za 2021. godinu kada je planiran i završetak projekta. Cilj ovog projekta je  poboljšanje materijalnih uvjeta u OŠ „Grigor Vitez“ Sveti Ivan Žabno, povećanje pedagoškog standarda na području Svetog Ivana Žabna, poboljšanje kvalitete nastave tjelesnog odgoja. Projekt se provodi u suradnji sa Koprivničko-križevačkom županijom koja će financirati 50% sredstava, dok Općina Sveti Ivan Žabno financira 50% , također za isti projekt planiran je početak otplate kredita u 2022. i 2023. godini.

Tekući projekt T100001 Dječje igralište planiran je u iznosu 50.000,00 kn za 2021. godinu za uređenje dječjih igrališta na području općine.

Tekući projekt T100002 Naknada logopedu za rad s djecom planiran je u iznosu 10.000,00 kn za 2021. godinu. Cilj projekta je pomoć djeci s teškoćama u govornom području, odnosno unaprijediti i poboljšati djetetove komunikacijske vještine.

Tekući projekt T1000003 Nagrade učenicima osnovne škole planirana je sa 5.000,00 kuna, cilj projekta je poticanje natjecanja i smotri koje se organiziraju od školske do državne razine jer je to predstavljanje rezultata rada, znanja, vještina, sposobnosti i kompetencija učenika/ca na određenom području kao poticanje i motiviranje na sudjelovanje te njihovo međusobno natjecanje.

Program 1001 PREDŠKOLSKOG ODGOJA planiran je po aktivnostima:

Aktivnost A100001 Financiranje redovne djelatnosti planirana je u iznosu 145.786,00 kn za 2021., 2022. godinu 113.705,18., 2022. -148.701,72 kuna u cilju zadržavanja postojećeg broja stručnih zaposlenika u skladu s državnim pedagoškim standardom koji će svojim radom omogućiti provođenja redovnih djelatnosti ustanove i posebne programe.

Cilj predškolskog odgoja je holističkim pristupom postići takvo okruženje koje će

svojom kvalitetom osigurati optimalne uvjete življenja, učenja, odgoja i razvoja djece u

predškolskoj ustanovi. Cilj programa predškole je adaptacija i socijalizacija djece u odgojno-obrazovnim skupinama kako bi se pripremili za polazak u osnovnu školu.

Program 1002 SUFINANCIRANJE SPORTA, KULTURE I RELIGIJE planiran je od 2021.-2023. iznosima od 338.000,00 kn za 2021. godinu, 344.760,00 kn za 2022. i 348.140,00kn za 2023. godinu, a sastoji se od sljedećih aktivnosti:

Aktivnost A100008 Etnografska zbirka planirana je iznosom od 2.000,00 kn za 2021. godinu, Aktivnost A100010 Gradska knjižnica planirana je sa 18.000,00 kuna za korištenje bibliobusa,

A1000013 Tekuće donacije vjerskim zajednicama planirana je za 2021. godinu sa 60.000,00 kn, za 2022. godinu 61.200,00 kn, za 2023. godinu 61.800,00 kn,

Aktivnost A1000015 Gradski muzej Križevci za arheološka iskapanja planirano je 8.000,00 za 2021. godinu.

Aktivnost A1000017 Sredstva za sport planirana su za 2021. godinu sa 150.000,00 kn, odnosno 153.000,00 kn za 2022. i 154.500,00 kn za 2023. godinu.

Cilj aktivnosti: Osiguranje uvjeta za bavljenje sportom kao društvenom djelatnošću od posebnog interesa koja doprinosi zdravom životu, promicanju pozitivnih životnih vrijednosti i stvaranju pozitivnog natjecateljskog ozračja.

Kapitalni projekt K100001 Kapitalne donacije vjerskim zajednicama planiran je iznosom 100.000,00 kn za 2021. godinu, 2022. godinu 102.000,00 kuna, plan za 2023. je 103.000,00 kn, a odnosi se na očuvanje kulturne baštine našeg kraja kroz obnovu kapelica i crkava.

Program 1003 SUFINANCIRANJE UDRUGA, Aktivnost A100004 Sufinanciranje projekata i programa udruga – kultura planirana je iznosom od 24.000,00 kn što će dobivati udruge na području općine koje se prijave na natječaj.

Program 1004 Program potpora u obrazovanju planiran ja sa 174.000,00 kn, Aktivnost A100001 Sufinanciranje smještaja u vrtić planirana je sa 20.000,00 kn za 2021. godinu.

Program 1000 PROGRAM SOCIJALNE SKRBI I ZDRAVSTVA

Aktivnost A100001 Briga o starijim osobama i umirovljenicima odnosi se na putne troškove geronto domaćice koja brine o starijim i nemoćnim osobama, također i sufinaciranje plaće koju refundiramo Crvenom križu Križevci, planirana je u iznosu 36.424,00 kuna za 2021. godinu.

Aktivnost A100002 Briga o socijalno ugroženim skupinama planirana je sa 20.000,00 kn za 2021. godinu. Ova aktivnost odnosi se na sve oblike socijalnih pomoći koje će se sukladno Programu javnih potreba u socijalnoj skrbi na području Općine Sveti Ivan Žabno za 2021. godinu dodjeljivati građanima i kućanstvima u socijalno-zaštitnoj potrebi.

Aktivnost A100006 Pomoć obiteljima i kućanstvima – ogrjev planirana je u iznosu 23.100,00 kuna za 2021. godinu.

Cilj navedenih aktivnosti je isplata pomoći za ogrjev građanima i kućanstvima koji trenutno

nisu u mogućnosti financijski skrbiti o sebi i svojim obiteljima.

Aktivnost A100007 Provođenje natalitetnih mjera planirana je u iznosu 70.000,00 kn, odnosi se na porodiljne naknade koje isplaćuje općina u iznosu 2.000,00 kn po rođenom djetetu.

Aktivnost A100008 Sufinanciranje zdravstvene zaštite planirana je u iznosu 75.504,72 kn za 2021. godinu, a odnosi se na sufinanciranje dežurstva Ljekarne Križevci u planiranom iznosu od 6.510,00 kn i deratizacije i dezinsekcije radi očuvanja zdravlja ljudi koja se jednom godišnje provodi na području općine, a planirana je iznosom od 68.994,72 kuna.

Program 1001 PROGRAMI HUMANITARNIH UDRUGA planiran je iznosom od 80.000,00 kn za 2021. godinu, a sadrži: Aktivnost A100001 Ostale humanitarne aktivnosti planirani iznos 70.000,00 kn za 2021. godinu, odnosi se na tekuće donacije Crvenom križu po zakonskoj obavezi i Aktivnost A100002 Zaštita socijalno osjetljivih kategorija društva planirana je u iznosu 10.000,00 kn za 2021. godinu.

Program 1000 Poticanje poljoprivrednih gospodarstva i poljoprivrede sastoji se od aktivnosti:

Aktivnost A100002 Pomoć za ublažavanje posljedica od elementarnih nepogoda planirana je sa 10.000,00 za 2021. godinu.

Tekući projekt T10003 Izrada lokalne razvojne strategije planiran je sa 6.000,00 kn za 2021. godinu. Navedeni iznos doznačuje se za članarinu LAG-u „Prigorje“.

Program 1000 Zaštita od požara i spašavanje planiran je za 2021. godinu iznosom od 398.000,00 kn, a obuhvaća:

Aktivnost A100001 Ostale tekuće donacije-VZ Sveti Ivan Žabno, plan za 2021. godinu 320.000,00 kn, što je zakonska obveza

Aktivnost A100002 Civilna zaštita planirana je za 2021. sa 8.000,00 kn,

Aktivnost A100003 Financiranje Hrvatske gorske službe spašavanja planirana je iznosom od 10.000,00 kn za 2021. godinu.

Aktivnost A100004 Plan zaštite od požara planiran je sa 10.000,00 kuna za 2021. godinu

Aktivnost A100005 Ostale tekuće donacije u naravi-vatrogasna oprema planirana je sa 50.000,00 kn za 2021. godinu.

Program 1000 DRUŠTVENI DOMOVI sastoji se od:

Aktivnosti A100002 Rasvjeta u društvenim domovima koja je planirana iznosom 82.000,00 kn za razdoblje 2021. godine i Aktivnosti A100003 Tekuće i investicijsko održavanje društvenih domova koje je za 2021. godinu planirano sa 215.000,00 kuna, za 2022. 219.300,00 kn i za 2023. 221.450,00 kuna.

Program 1012 ZAŠTITA I ZBRINJAVANJE ŽIVOTINJA

Aktivnost A100012 Higijeničarska služba i zaštita životinja planirana je sa iznosom od 25.000,00 kn za 2021. godinu. Aktivnost A1000013 Program zaštite divljači planiran je iznosom od 10.000 kuna za 2021. godinu.

Program se odnosi na provedbu Zakona o zaštiti životinja.

Program 1012 NABAVA OPREME

Aktivnost A101202 Komunalna oprema za održavanje javnih površina planirana je sa iznosom 150.000,00 kn za 2021. godinu. Cilj je održavanje javnih i zelenih površina u smislu čišćenja, sadnje cvijeća i drveća, te ostali hortikulturni radovi što će stanovnicima omogućiti zdraviji i kvalitetniji život.

Program 1001 ZAŠTITA OKOLIŠA

Aktivnost A100001 Nabava spremnika za odvojeno prikupljanje otpada planirana je sa 70.000,00 kuna za 2021. što iznosi 15% sredstava koje općina treba osigurati u proračunu da bi se dobili spremnici koje po provedenom natječaju dostavlja Fond za zaštitu okoliša i energetsku učinkovitost. Natječaj je poništen u 2019., cijelu 2020. nije raspisan, vjerojatno zbog nastale pandemije pa se sredstva ponovo planiraju u 2021. godini, cilj je stanovnicima općine osigurati sortirani odvoz smeća, te jačanje svijesti o zaštiti okoliša razvrstavanjem i prikupljanjem otpada koji se može koristiti u daljnjoj preradi.

**GLAVA 00203 DJEČJI VRTIĆ ŽABAC**

**Program 1001 PROGRAM PREDŠKOLSKOG ODGOJA**

Djelatnost vrtića obuhvaća skrb o djeci predškolske i rane dobi, te ostvaruje programe odgoja, obrazovanja, zdravstvene zaštite, prehrane i socijalne skrbi djece od tri godine starosti do polaska u školu.

Odgojno - obrazovni rad odvija se prema Godišnjem planu i programu te Kurikulumu vrtića koje usvaja Upravno vijeće vrtića.

U Dječjem vrtiću Žabac Sveti Ivan Žabno radit će 10 djelatnika i to ravnatelj, 6 odgajatelja, računovodstveni referent, kuharica i spremačica, te ostali potrebni djelatnici na ugovor o djelu prema potrebama vrtića.

|  |  |  |  |  |  |
| --- | --- | --- | --- | --- | --- |
| **Program** | **Izvršenje 2019.** | **Plan 2020.** | **Proračun 2021.** | **Projekcija 2022.** | **Projekcija 2023.** |
| **1001** | **-** | **-** | **1.325.860,00** | **1.331.977,20** | **1.345.035,80** |

**Opis i ciljevi programa**

Zadaće u odgojnom i obrazovnom procesu razvoja djece rane i predškolske dobi temelje se na unapređivanju i osuvremenjivanju prakse odgoja i obrazovanja. Stvaranje kvalitetnih uvjeta za život i kontinuirano učenje djece i odraslih (djelatnika vrtića i roditelja), rad na njezi te skrbi za tjelesni rast i razvoj svakog djeteta u okruženju koje je sigurno i poticajno.

Prioritet vrtića je kvalitetan odgoj i obrazovanje djece rane i predškolske dobi koji se ostvaruju kroz:

* stalno usavršavanje odgojitelja putem seminara, radionica, aktiva te stručne literature što za cilj ima podizanje odgojno-obrazovnog standarda na višu razinu,
* poticanje djece na izražavanje kreativnosti, talenata i sposobnosti i senzibilizacije djece za otkrivanje i doživljavanje kulturnih i ekoloških vrednota sredine u kojoj živimo te njeno očuvanje, zaštita i briga,
* razvijanje socijalne kompetencije djece i suradnički odnos s roditeljima i širom zajednicom,
* poticanje razvoja pozitivnih vrijednosti u zajedničkim aktivnostima djece, roditelja, te ostalih odgojnih ustanova.

Opis: Sredstva za financiranje javnih potreba u području predškolskog odgoja osiguravaju se u Proračunu Općine Sveti Ivan Žabno. Prema Zakonu o predškolskom odgoju i naobrazbi, djelatnost predškolskog odgoja sastavni je dio sustava odgoja i naobrazbe, a dio se financira sredstvima proračuna lokalne i područne (regionalne) samouprave te sudjelovanjem roditelja u cijeni programa predškolskog odgoja u koje su uključena njihova djeca. Općina Sveti Ivan Žabno sudjeluje u financiranju ( uzorak 60 djece mjesečno) u omjeru od 49,00% , a također i roditelji u omjeru od 49,00 % ekonomske cijene vrtića. Ostatak od 2% Ministarstvo obrazovanja za rad Predškolskog programa (Mala škola) i sredstva od donacija pravnih i fizičkih osoba.

Opći cilj: Održivost djelatnosti predškolskog odgoja

Posebni ciljevi: Odgojno obrazovni rad s djecom predškolske dobi, poticanje cjelovitog razvoja djeteta, uvažavajući individualne razvojne potrebe i mogućnosti djece, njega i skrb za svako pojedino dijete, uvažavanje individualnih razlika i potreba djece.

**Zakonska osnova** **za uvođenje programa:**

* Zakon o predškolskom odgoju i obrazovanju (NN br.10/97, 107/07, 94/13, 98/19),
* Programsko usmjerenje odgoja i obrazovanja predškolske djece (Glasnik Ministarstva prosvjete i kulture, broj 7/8, 1991.),
* Državni pedagoški standardi (NN 63/08 i 90/10),
* Zakon o ustanovama (NN 76/93, 29/97, 47/99 i 35/08),
* Godišnji plan i program odgojno-obrazovnog rada Dječjeg vrtića Žabac Sveti Ivan Žabno za pedagošku godinu 2020/21.,
* Kurikulum Dječjeg vrtića Žabac za 2020/21. godinu,
* Konvencija UN-a o pravima djece iz 1989.godine,
* Zakon o Agenciji za odgoj i obrazovanje (NN 85/06.),
* Zakon o proračunu (NN 87/08, 136/12 i 15/15)
* Upute za izradu proračuna Općine Sveti Ivan Žabno 2021.-2023.
* Statut Dječjeg vrtića Žabac Sveti Ivan Žabno

**Usklađenost ciljeva, strategije i programa s dokumentima dugoročnog razvoja**

Predškolske ustanove donose godišnje operativne planove (Plan i program odgojno-obrazovnog rada te Kurikulum) prema planu i programu koje je donijelo Ministarstvo znanosti i obrazovanja. Planovi se donose za pedagošku godinu.

**Ovaj program sastoji se od slijedećih aktivnosti/projekata:**

1. aktivnost A100007: Odgojno, tehničko i administrativno osoblje - PK

2. aktivnost A100008: Materijalni i financijski rashodi - PK

3. aktivnost A100009: Opremanje predškolske ustanove - PK

**Procjena i ishodište potrebnih sredstava za aktivnosti/projekte:**

**1. aktivnost A100007: Odgojno, administrativno i tehničko osoblje - PK**

|  |  |  |  |  |  |
| --- | --- | --- | --- | --- | --- |
| Aktivnost | Izvršenje 2019. | Plan 2020. | Proračun 2021. | Projekcija 2022. | Projekcija 2023. |
| A1000007 | - | - | 949.656,00 | 968.649,12 | 978.145,68 |

Kroz aktivnost A1000007: Odgojno, administrativno i tehničko osoblje u Dječjem vrtiću Žabac Sveti Ivan Žabno planirana su sredstva za podmirenje svih potreba za rashode zaposlenih, Dječjeg vrtića Žabac Sveti Ivan Žabno (rashodi za plaće, ostali rashodi za zaposlene i materijalni rashodi).

**2. aktivnost A1000008 Materijalni i financijski rashodi - PK**

|  |  |  |  |  |  |
| --- | --- | --- | --- | --- | --- |
| Aktivnost | Izvršenje 2019. | Plan 2020. | Proračun 2021. | Projekcija 2022. | Projekcija 2023. |
| A100008 | - | - | 336.928,08 | 342.928,08 | 346.290,12 |

Kroz aktivnost A1000008 Materijalni i financijski rashodi planirana su sredstva za redovan rad vrtića.

**2. aktivnost A1000009 Opremanje predškolske ustanove - PK**

|  |  |  |  |  |  |
| --- | --- | --- | --- | --- | --- |
| Aktivnost | Izvršenje 2019. | Plan 2020. | Proračun 2021. | Projekcija 2022. | Projekcija 2023. |
| A100008 | - | - | 40.000,00 | 20.400,00 | 20.600,00 |

Kroz aktivnost A1000009 Opremanje predškolske ustanove – PK planirana su sredstva za nabavu opreme za Dječji vrtić, budući da vrtić tek treba početi s radom u 2021. godini, pa će se većina opreme koja nedostaje nabaviti u sljedećem proračunskom razdoblju od 3 godine.